钦定古今图书集成/明伦汇编/官常典/第498卷 > 萧普达
## 钦定古今图书集成/明伦汇编/官常典/第498卷 > 萧普达

按《辽史》本传：“普达，字弹隐。统和初，为南院承旨。开泰
六年，出为乌古部节度使。七年，敌烈部叛，讨平之，徙
乌古敌烈部都监。遣敌烈骑卒取北阻卜名马以献，
赐诏褒奖。重熙初，改乌古敌烈部都详稳，讨诸蕃有
功。普达深练边事，能以悦使人，有所俘获，悉散麾下，
由是大得众心。历西南面招计使。党项叛入西夏，普”
达讨之，中流矢，殁于阵。帝闻惜之，赙赠加厚。